मुंबई। महेश भट्ट को धमकी देने के मामले में पकड़े गए आरोपी संदीप साहू (24) ने केवल भट्ट फैमिली को ही टारगेट नहीं किया है। सोर्स की मानें तो ये पहले भी 8 बॉलीवुड सेलिब्रिटीज को धमका चुके हैं। वरुण धवन और गौतम गंभीर को भी इसने कॉल करने की कोशिश की थी, वहीं सलमान से भी 50 लाख वसूलने की कोशिश में थे। इंटेरोगेशन में संदीप ने यह कन्फेस किया है कि शाहरुख खान, सैफ अली खान समेत 8 और सेलिब्रिटीज को उन्होंने धमकाया था, लेकिन कॉल उनके मैनेजर्स ने रिसीव किया था। संदीप ने इन सेलेब्स के पर्सनल मोबाइल पर भी कई मैसेज किए थे। इसकी डायरी में तकरीबन 38 मोबाइल नंबर थे। इनमें अक्षय, नवाज, अशरद, अजय देवगन, सोनाक्षी, आलिया और सिद्धार्थ मल्होत्रा के नंबर भी शामिल थे।
गौरतलब है कि संदीप ने महेश भट्ट को फोन पर खुद को यूपी का डॉन बब्लू श्रीवास्तव बताते हुए 50 लाख रुपए की डिमांड की थी और पैसे नहीं दिए जाने पर आलिया को जान से मारने की धमकी दी थी। संदीप ने पहला कॉल महेश भट्ट को 18 फरवरी को किया था, पर बात बनती न देख वो 50 से 25 लाख रुपए पर आकर रूक गया।
फिलहाल, संदीप बरेली सेंट्रल जेल में बंद है। पुलिस ने बिना देर किए बैंक अकाउंट और ब्रांच से संदीप को ट्रेस किया। इसके बाद क्राइम ब्रांच ने यूपी एसटीएफ को इसकी इन्फाॅर्मेशन दी। उसके ऐड्रेस पर जब टीम पहुंची तो वहां कोई नहीं था। संदीप ने महेश भट्ट को पैसा ट्रांसफर करने के लिए पंजाब नेशनल बैंक का अकाउंट नंबर दिया था। इस पर जो ऐड्रेस मिला, वहां वह रेंट पर रहा करता था, लेकिन बाद में शिफ्ट होकर साउथ लखनऊ में रहने लगा। हालांकि, बाद में वो आॅल इंडिया रेडियो पेट्रोल पंप के पास पकड़ा गया।
सोर्स के मुताबिक, संदीप ने पहले कपड़ों की शॉप पर लगभग 5 साल तक काम किया। इसके बाद कलेक्शन एजेंट के तौर पर काम किया। साल 2015 में इसने सात से आठ लाख रुपए अपने रिश्तेदारों से उधार लिए और खुद का बिजनेस शुरू किया। शू शॉप ओपन की, पर नुकसान ही हुआ। इसके बाद उधार पैसा लौटाने के लिए उस पर रिश्तेदारों का दबाव बढ़ने लगा, इसलिए इसने मुंबई आने की सोची। संदीप पिछले साल मुंबई आया था और फिल्म इंडस्ट्री में एंट्री पाने की कोशिश कर रहा था लेकिन कुछ बात नहीं बनी। इस चक्कर में अपने तकरीबन दो लाख रुपए भी गंवा दिए थे। जब बात नहीं बनी तो कुछ महीने रहने बाद वह यूपी वापस लौट गया। वापस आने के बाद रिश्तेदारों ने फिर से उस पर पैसे लौटाने का दबाव बनाना शुरू कर दिया था।
क्राइम ब्रांच का कहना है कि इसी वजह से संदीप डिप्रेशन में चल रहा था। इसलिए उसमें सेलिब्रिटीज के नंबर इंटरनेट पर सर्च करना शुरू किया और फिर सेलिब्रिटीज को धमकी भले कॉल करना शुरू कर दिया।
hin_Deva hin_Deva hin_Deva hin_Deva hin_Deva